Vir Acapella is die verskyning van hierdie plaat 'n grootste ideaal wat verwesenlik is. Reeds met die stigting van die koor in 1970 het ons die beginsel gehad dat ons in die eerste plek sing tot eer van die Here. Hierdie beginsel het ons deur die jare behou in al die musiek wat ons op plate en konserte sing - gewyde en volkmusiek sowel as die ligter Afrikaanse lied.
Dit is verblydend om te sien dat hierdie koor, so gewild as wat hy reeds is, nog nie eers die toppunt in sy Ioopbaan bereik het nie. - omslag
spraaksaam die afgelope vyf jaar! Ons het behoorlik oorgeborrel van dit waarvan ons harte so vol was, die liefde. Liefde van mens tot mens, liefde vir ons land, liefde vir saamsing. Sang bly mos maar die taal van die liefde.
Die geheim word in 'n mate opgeklaar as 'n mens besef dat die leidster van die koor Elise Rautenbach 'n jarelange ideaal koester om 'n koor tot stand te bring wat tot almal spreek. En hoe wonderlik het sy dit nie reggekry nie! Die klein groepie waarmee sy begin het, het mettertyd aangegroei van oor die hele Pretoria - almal mooi jong stemme van mense wat in alle soorte beroepe staan maar met een gemeenskaplike doel - OM LEKKER TE SING!
Oorspronklik was a Capella natuurlik (soos die naam aandui) 'n koor sonder begeleiding. En veral op toerkonserte het hulle gou opgang gemaak. Tot manne soos Albie Venter en Dimpel Pretorius hierdie fyn afgeronde koor hoor sing het. Toe gebeur dinge vinnig! 'n Dartelende ritme word bygevoeg en die koor sonder begeleiding word 'n koor met begeleiding. Die naam a Capella is egter so 'n lekkersê-naam dat die koor besluit het om dit te behou.
So het A Capella in, Mei 1970 begin. 'n Groep mense wat lief is vir sing en wat hulle sang aangebied het op 'n vyftig persent basis vir enigeliefdadigheids-organisasie, skool of kerk wat graag fondse wou insamel met konserte.
Toe Brigadiers die eerste keer die koor gehoor het, is 'n onmiddellike voorstel gemaak vir hierdie plaat. Aanvanklik het die koorlede langtand gekou aan die nommerkeuse. Dit was so anders as wat hulle tot dusver aangedurf het. Maar algaande het die melodieë en die lirieke vir hulle begin mooi word ... soveel so dat hierdie beslis net die eerste van 'n reeks A Capella-plate is wat ons in komende jare sal bereik.